Ιχσάν Σαμπρί Τσαγκλαγιανγκίλ

Ο Ιχσάν Σαμπρί Τσαγκλαγιανγκίλ (τουρκικά: İhsan Sabri Çağlayangil) (γεννηθείς το 1908, στην Κωνσταντινούπολη – αποβιώσας στις 30 Δεκεμβρίου 1993, στην Άγκυρα της Τουρκίας) ήταν Τούρκος πολιτικός, ο οποίος ήταν μέλος του Κόμματος Δικαιοσύνης (). Διετέλεσε, επίσης, Υπουργός Εξωτερικών Υποθέσεων για, συνολικά, τρεις θητείες κατά την διάρκεια της δεκαετίας του 1960 και του 1970.

Σπουδές και προσωπική ζωή 
Ο Τσαγκλαγιανγκίλ γεννήθηκε στην Κωνσταντινούπολη το 1908 και αποφοίτησε από το Λύκειο της πόλης. Στη συνέχεια, εισήλθε στο Τμήμα Νομικής του Πανεπιστημίου της Κωνσταντινούπολης, ολοκληρώνοντας τις σπουδές του το 1932.

Παντρεύτηκε την Φιρουζεντέ Τσαγκλαγιανγκίλ, με την οποία και απέκτησε μία κόρη, την Φατμά Ιτίρ Τσαγκλαγιανγκίλ.

Σταδιοδρομία 
Ο Τσαγκλαγιανγκίλ διετέλεσε Κυβερνήτης της Επαρχίας της Προύσας από το 1954 έως το 1960.

Διετέλεσε Υπουργός Εργασίας και Κοινωνικής Ασφάλειας εντός της 29ης Κυβερνήσεως της Τουρκίας, προσωρινή κυβέρνηση η οποία προηγήθηκε των γενικών εκλογών του 1965. Μετά τις εκλογές, διετέλεσε Υπουργός Εξωτερικών Υποθέσεων της Τουρκίας από το 1965 έως το 1971, έως και το πραξικόπημα του 1971.

Διετέλεσε, εκ νέου, Υπουργός Εξωτερικών Υποθέσεων κατά την διάρκεια της περιόδου μεταξύ 1975-1977, καθώς και την περίοδο μεταξύ 1977-1978. Ο Τσαγκλαγιανγκίλ διετέλεσε Πρόεδρος της Γερουσίας από τις 7 Νοεμβρίου 1979 έως τις 12 Σεπτεμβρίου 1980 (λόγω του πραξικοπήματος του 1980). Στα πλαίσια των αρμοδιοτήτων του, διετέλεσε καθήκοντα Ενεργούντος Προέδρου της Τουρκίας έπειτα από την λήξη της θητείας του Φαχρί Κορουτούρκ, στις 6 Απριλίου 1980. Ήταν μέλος του Κόμματος Δικαιοσύνης ().

Παραπομπές 

Τούρκοι πολιτικοί
Τούρκοι ουμπίχ καταγωγής
Απόφοιτοι του Τμήματος Νομικής του Πανεπιστημίου της Κωνσταντινούπολης
Υπουργοί Εξωτερικών Υποθέσεων της Τουρκίας
Πολιτικοί του Κόμματος Δικαιοσύνης (Τουρκία)
Τούρκοι πολιτικοί του 20ού αιώνα
Κυβερνήτες της Αττάλειας
Κυβερνήτες της Προύσας
Κυβερνήτες του Τσανάκκαλε
Μέλη της Γερουσίας της Δημοκρατίας (Τουρκία)
Πρόσωπα της Εξέγερσης του Ντερσίμ